b'\n_START_ARTICLE_\nAarno Pesonen\n_START_PARAGRAPH_\nAarno Fredrik Pesonen (14. lokakuuta 1886 Kauhava \xe2\x80\x93 12. helmikuuta 1927 Alatornio) oli suomalainen kansanopiston johtaja, konsuli ja Maalaisliiton kansanedustaja._NEWLINE_Pesosen vanhemmat olivat rovasti Erik Pesonen ja Alma Emilia Ottelin. H\xc3\xa4n p\xc3\xa4\xc3\xa4si ylioppilaaksi 1905 ja valmistui filosofian kandidaatiksi 1911. Pesonen oli Oulun klassillisen lyseon latinan kielen vt. lehtorina 1911\xe2\x80\x931913 ja Kainuun kansanopiston johtajana Paltamossa 1913\xe2\x80\x931920. T\xc3\xa4m\xc3\xa4n j\xc3\xa4lkeen h\xc3\xa4n toimi sanomalehti Liiton toimitussihteerin\xc3\xa4 Oulussa 1921\xe2\x80\x931923, Per\xc3\xa4pohjolan kansanopiston johtajana Alatorniolla 1923\xe2\x80\x931927 sek\xc3\xa4 oli Suomen konsulina Haaparannalla 1926\xe2\x80\x931927._NEWLINE_Pesonen oli kansanedustajana 1919\xe2\x80\x931924 edustaen Oulun l\xc3\xa4\xc3\xa4nin etel\xc3\xa4ist\xc3\xa4 vaalipiiri\xc3\xa4. H\xc3\xa4n kuului Suomen Pankin tilintarkastajiin ja oli Paltamon kunnanvaltuuston puheenjohtajana sek\xc3\xa4 Tornionjokilaakson kuntain toimikunnan sihteerin\xc3\xa4._NEWLINE_Aarno Pesonen oli naimisissa vuodesta 1913 Sally Margareeta Niskasen kanssa.'